Blou & Perskekleur See Inspirasie - Mooi Troues
Die inspirasie agter vandag se pragtige, strand, gestileerde fotosessie was 'n kombinasie van bloue en perskekleur. Die kleure is vir ons besonders mooi saam en is 'n goeie tema vir troues. Die talentvolle Melissa van Pretty in Stains het die stilering, lekkergoed-stasie en die skryfbehoeftes gedoen vir die fotosessie. Samantha du Toit, het die foto's vir ons geneem en Chantelle Landman was verantwoordelik vir ons model se grimering. Ons fotosessie het plaasgevind op 'n oop strand in langs die Atlantiese oseaan. Die mooi blomme is gedoen deur Bright and Beautiful. So Soet het die pragtige lekkergoed tafel gedoen.
Die beste raad wat ons kan gee vir bruide is om die "minder is meer" konsep te volg. As jou begroting dit nie toelaat om teveel goed op jou tafel te hê nie, moet nie. Dink slim en gaan met iets wat aandag sal trek. Ons was ook so gelukkig om 'n Kobus Dippenaar rok te kry vir ons model om te dra
Lekkergoed is altyd gewild by troues. Veral as jy so vinnig 'n happie wil gryp op pad na die foto-hoekie, of as jy soos ons net 'n soettand het.
Melissa het gebruik gemaak van 'n water pastel kleur op al die skryfbehoeftes wat dit laat inpas by ons see-tema trou inspirasie. Die skryfbehoeftes is eenvoudig en minimalisties met aandag aan die fyner details.
Gaste geniet lekkers op tafels by troues. Dit kan in die plek wees van die nagereg of kan net ekstra lekkernye wees vir jou gaste om hulle self mee te geniet. Op vandag se tafel het So Soet 'n verskeidenheid lekkernye gebruik wat by ons blou en perskekleur kleurskema gepas het.